b'\n_START_ARTICLE_\nAlfa Romeo\n_START_SECTION_\nAlfa Corse\n_START_PARAGRAPH_\nAlfa Corse je bil moto\xc5\xa1portni oddelek Alfe Romeo, ki je pod tem imenom deloval do za\xc4\x8detka druge svetovne vojne. V tem \xc4\x8dasu so dirka\xc4\x8di 386-ih dirkah dosegli 69 zmag in 169 uvrstitev na stopni\xc4\x8dke. Eden izmed voditeljev ekipe je bil med drugim tudi Enzo Ferrari, ki je po karieri v tej tovarni ustvaril svojo znamko in proizvodnjo \xc5\xa1portnih avtomobilov.\n_START_SECTION_\nDirke za Veliko nagrado\n_START_PARAGRAPH_\nPo drugi svetovni vojni je Alfa Romeo na dirkah nastopala pod imenom Alfa Romeo SpA. Na 45-ih dirkah so dirka\xc4\x8di tovarni\xc5\xa1kega mo\xc5\xa1tva Alfa Romeo SpA dosegli petnajst zmag na dirkah za Veliko nargado.\n_START_SECTION_\nFormula 1\n_START_PARAGRAPH_\nV sploh prvi sezoni 1950 Formule 1 je dirka\xc5\xa1ki naslov prvaka osvojil Italijan Nino Farina z Alfo Romeo 158, v naslednji sezoni 1951 pa Argentinec Juan Manuel Fangio z Alfo Romeo 159 (konstruktorske naslove so za\xc4\x8deli podeljevati \xc5\xa1ele v sezoni 1958), nato pa so se umaknili iz Formule 1 zaradi odtegnitve finan\xc4\x8dne podpore italijanske vlade. _NEWLINE_Alfa Romeo se je za kratko vrnila za sezoni 1970 in 1971, toda brez ve\xc4\x8djih uspehov. Med sezonami 1976 in 1988 je sodelovala z nekaterimi mo\xc5\xa1tvi in proizvajalci motorjev, toda po sezoni 1988 so se odlo\xc4\x8dili za dokon\xc4\x8den umik.'